I’m Not in Love

«I'm Not in Love» er en sang av den engelske gruppen 10cc, skrevet av bandets medlemmer Eric Stewart og Graham Gouldman. Den ble utgitt i Storbritannia i 1975 som den andre singelen fra bandets tredje album The Original Soundtrack.

Sangen ble bandets gjennombruddshit over hele verden, og nådde førsteplass i Irland og Canada og nummer to på Billboard Hot 100 i USA, så vel som topp 10 i Australia, New Zealand og flere europeiske land.

»I'm Not in Love» har beholdt sin popularitet, og er mye brukt i forbindelse med bøker og filmer. Den er benyttet i filmene The Virgin Suicides, Bridget Jones på randen, Uanstendig forslag, Cherish, Whatever, Hunky Dory, Jappeloup, The Stud, Deuce Bigalow: Male Gigolo, He's Just Not That Into You og Guardians of the Galaxy, samt videospillet Grand Theft Auto: Vice City Stories og TV-showene Goodnight Sweetheart, That '70s Show, Kontoret, Veronica Mars, Big Love, Medium, Cuentame, The Syndicate, Bull, Østkantfolk, Skam og Pose. En coverversjon av Kelsey Lu ble omtalt i TV-serien Euphoria.

I 1995 ga 10cc ut en akustisk versjon av «I'm Not in Love», og den e innspilt av en rekke andre artister, blant andre Will to Power, Deni Hines, Kelsey Lu og Olive.

«I'm Not in Love» er spilt over 3 millioner ganger på amerikansk radio siden utgivelsen, og den vant tre Ivor Novello-priser i 1976 for beste popsang, årets internasjonale hit og mest fremførte britiske melodi.

Medvirkende 

 Eric Stewart – vokal, elektrisk piano
 Graham Gouldman – gitar, bassgitar, bakgrunnsvokal
 Kevin Godley – Moog synthesizer, bakgrunnsvokal
 Lol Creme – piano, bakgrunnsvokal
 Kathy Redfern – bakgrunnsvokal

Referanser 

Sanger fra 1975
Rockeballader
Singler fra 1975